
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 480 

24 Ιουνίου 1994 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απονομή επαίνου σε υπάλληλο του ΥΠ.Π.Κ. 1 

μόσιας Επιχείρησης Πολεοδομίας και Στεγάσεως 

(ΔΕΠΟΣ)».10 

Τροποποίηση της 109595/8334/20.12.93 απόφασης 
του Υπουργού ΠΕΧΩΔΕ «ανασυγκρότηση της Εκτε¬ 
λεστικής Επιτροπής του Οργανισμού Αθήνας». ... 11 
Τροποποίηση Υπηρεσιακού Οργανισμού ΕΛΤΑ» (Σύ¬ 
σταση Ταχυδρομικού Γ ραφείου).12 

ρισμού καταστημάτων των Περιφερειακών Υπηρε¬ 
σιών του Υπουργείου Μεταφορών και Επικοινω¬ 
νιών.. 14 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 40028/15.2.94 απόφαση 
της Δ/ντριας Επαγγελματικής Κατάρτισης του 

Υπουργ. Εργασίας.15 

Διόρθωση σφάλματος στην κοινή απόφαση αριθ. 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/Φ.3/17672 ( 1 ) 

Απονομή επαίνου σε υπάλληλο τουΥΠ.Π.Κ. 

Ο ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις των άρθρων 198,199 και 200 του Π.Δ/ 
τος 611 /77 «Περί κωδικοποιήσεως εις ενιαίον κείμενο, 
υπό τίτλο «Υπαλληλικός Κώδιξ» των ισχυουσών διατάξεων 
των αναφερομένων εις την κατάστασιν των υπαλλήλων 
του Δημοσίου και ΝΠΔΔ». 

2. Το από 21.2.94 σημείωμα του Γ ενικού Δ/ντή της Γε¬ 
νικής Δ/νσης Κατάστασης Προσωπικού Βασ. Ανδρονό- 
πουλου, το οποίο έγινε αποδεκτό από τον Υπουργό Προε¬ 
δρίας της Κυβέρνησης και διαβιβάστηκε στο Πενταμελές 
Υπηρεσιακό Συμβούλιο του ΥΠ.Π.Κ. με το έγγραφο αριθμ. 
ΔΙΔΚ/Φ.33/3/7646/15.3.94 της Δ/νσης Δ/κού, για την 
απονομή της ηθικής αμοιβής του επαίνου στην υπάλληλο 
Ευσταθία Μπεργελέ. 

3. Τη σύμφωνη γνωμοδότηση του Πενταμελούς Υπηρε¬ 
σιακού Συμβουλίου του ΥΠ.Π.Κ. (πρακτικό 5/19.5.94), με 
την οποία κρίθηκε ότι οι ενέργειες και η δραστηριότητα 
της υπαλλήλου Ευστάθιος Μπεργελέ κατά τη διάρκεια της 
επεξεργασίας του προσχεδίου νόμου «Σύσταση ανεξάρ¬ 
τητης αρχής για την επιλογή προσωπικού και ρύθμιση θε¬ 
μάτων διοίκησης», όπως αναλυτικά περιγράφονται στην 
εισήγηση του Γενικού Διευθυντή κατάστασης προσωπι¬ 
κού Β. Ανδρονόπουλου (εργασία με υψηλό αίσθημα καθή¬ 
κοντος και ευθύνης όλα τα απογεύματα και βραδυνές 
ώρες, ακόμη και τα Σαββατοκύριακα κατά τους μήνες Νο¬ 
έμβριο, Δεκέμβριο 1993, Ιανουάριο και Φεβρουάριο 
1994, οικειοθελώς και χωρίς την καταβολή αποζημίωσης, 
αποτελούν εξαιρετικές πράξεις κατά την εκτέλεση της 
υπηρεσίας και εξαίρετη επίδοση πέρα από την επιβαλλό¬ 
μενη από τα καθήκοντά της, που δικαιολογούν επαρκώς 
την ηθική αμοιβή του επαίνου, σύμφωνα με τις διατάξεις 
των άρθρων 198 και 199 του ΠΔ/τος 611/77, αποφασί¬ 
ζουμε: 

Απονέμουμε την ηθική αμοιβή του «επαίνου» στην Ευ- 

σταθια Μπεργελέ, μόνιμη υπάλληλο με Α' βαθμό του κλά¬ 
δου ΠΕ Δ/κής Οργάνωση, Προϊσταμένη του Τμήματος 
Υπαλληλικής Σχέσης και Σταδιοδρομίας της Δ/νσης Δ/ 
σης Ανθρώπινου Δυναμικού του ΥΠ.Π.Κ., για εξαίρετη 
επίδοση κατά την εκτέλεση της υπηρεσίας, πέρα από την 
επιβαλλόμενη από τα καθήκοντά της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1994 

Ο ΥΠΟΥΡΓΟΣ 

ΑΝΑΣΤΑΣΗΣ ΠΕΠΟΝΗΣ 
-♦- 

Αριθ. ΔΙΔΚ/Φ.3/17671 (2) 

Απονομή επαίνου σε υπάλληλο του ΥΠ.Π.Κ. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις των άρθρων 198,199, και 200 του 
Π.Δ/τος 611/77 «Περί κωδικοποιήσεως εις ενιαίον κεί¬ 
μενον, υπό τίτλον «Υπαλληλικός Κώδιξ» των ισχυουσών 
διατάξεων των αναφερομένων εις την κατάστασιν των 
υπαλλήλων του Δημοσίου και ΝΠΔΔ». 

2. Το από 21.2.94 σημείωμα του Γενικού Δ/ντή της 
Γενικής Δ/νσης Κατάστασης Προσωπικού Βασ. Ανδρο- 
νόπουλου, το οποίο έγινε αποδεκτό από τον Υπουργό 
Προεδρίας της Κυβέρνησης και διαβιβάστηκε στο Πε¬ 
νταμελές Υπηρεσιακό Συμβούλιο του ΥΠ.Π.Κ., με το 
έγγραφο αριθμ. ΔΙΔΚ/φ.33/3/7646/15.3.94 της Δ/ 
νσης Δ/κού, για την απονομή της ηθικής αμοιβής του 
επαίνου στην υπάλληλο Βασιλική Σαραντοπούλου. 

3. Τη σύμφωνη γνωμοδότηση του Πενταμελούς Υπη¬ 
ρεσιακού Συμβουλίου του ΥΠ.Π.Κ. (πρακτικό 5/ 

19.5.94), με την οποία κρίθηκε ότι οι ενέργειες και η 
δραστηριότητα της υπαλλήλου Βασιλικής Σαραντοπού¬ 
λου κατά τη διάρκεια της επεξεργασίας του προσχε¬ 
δίου νόμου «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης», 
όπως αναλυτικά περιγράφονται στην εισήγηση του Γε¬ 
νικού Διευθυντή Κατάστασης Προσωπικού Β. Ανδρο- 
νόπουλου (εργασία με υψηλό αίσθημα καθήκοντος και 
ευθύνης όλα τα απογεύματα και βραδυνές ώρες, 
ακόμη και τα Σαββατοκύριακα κατά τους μήνες Νοέμ¬ 
βριο, Δεκέμβριο 1993, Ιανουάριο και Φεβρουάριο 
1994, οικειοθελώς και χωρίς την καταβολή αποζημίω¬ 
σης), αποτελούν εξαιρετικές πράξεις κατά την εκτέ¬ 
λεση της υπηρεσίας και εξαίρετη επίδοση πέρα από 
την επιβαλλόμενη από τα καθήκοντά της, που δικαιο¬ 
λογούν επαρκώς την ηθική αμοιβή του επαίνου, σύμ¬ 
φωνα με τις διατάξεις των άρθρων 198 και 199 του 
Π.Δ/τος 611 /77, αποφασίζουμε: 

Απονέμουμε την ηθική αμοιβή του «επαίνου» στη Βα¬ 
σιλική Σαραντοπούλου, μόνιμη υπάλληλο με Α' βαθμό 
του κλάδου ΠΕ Δ/κής Οργ/σης, Προϊσταμένη της Δ/ 
νσης Δ/σης Ανθρώπινου Δυναμικού του ΥΠ.Π.Κ., για 
εξαίρετη επίδοση κατά την εκτέλεση της υπηρεσίας, 
πέρα από την επιβαλλόμενη από τα καθήκοντά της. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1994 

Ο ΥΠΟΥΡΓΟΣ 

ΑΝΑΣΤΑΣΗΣ ΠΕΠΟΝΗΣ 
-♦- 

Αριθ. ΔΙΔΚ/Φ.3/17684 (3) 

Απονομή επαίνου σε υπάλληλο του ΥΠ.Π.Κ. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις των άρθρων 198,199, και 200 του 
Π.Δ/τος 611/77 «Περί κωδικοποιήσεως εις ενιαίον κεί¬ 
μενον, υπό τίτλον «Υπαλληλικός Κώδιξ» των ισχυουσών 
διατάξεων των αναφερομένων εις την κατάστασιν των 
υπαλλήλων του Δημοσίου και ΝΠΔΔ». 

2. Το από 15.3.94 υπηρεσιακό σημείωμα του Προϊ¬ 
σταμένου της Διεύθυνσης Διοικητικού I. Βασιλόπου¬ 
λου, το οποίο έγινε αποδεκτό από τον Υπουργό Προε¬ 
δρίας της Κυβέρνησης και διαβιβάστηκε στο Πενταμε¬ 
λές Υπηρεσιακό Συμβούλιο του ΥΠ.Π.Κ., με το έγ¬ 
γραφο αριθμ. ΔΙΔΚ/Φ.33/3/7698/15.3.94 της Διεύ¬ 
θυνσης Διοικητικού, για την απονομή της ηθικής αμοι¬ 
βής του επαίνου στην υπάλληλο Ελένη Κωστίδου. 

3. Τη ομόφωνη γνωμοδότηση του Πενταμελούς Υπη¬ 
ρεσιακού Συμβουλίου του ΥΠ.Π.Κ. (πρακτικό 5/ 
19.5.94), με την οποία κρίθηκε ότι οι ενέργειες και η 
δραστηριότητα της υπαλλήλου Ελένης Κωστίδου κυ¬ 
ρίως όσον αφορά τις αποσπάσεις υπαλλήλων στο 
ΥΠ.Π.Κ. και τις διαθέσεις τους σε Γραφεία Βουλευτών 
και Κομμάτων, εργασία με υψηλό αίσθημα καθήκοντος 
και ευθύνης (εύρευνα της νομιμότητας των αιτημάτων, 
αλληλογραφία με υπηρεσίες, σύνταξη σχεδίων κοινών 
αποφάσεων των Γενικών Γραμμαέων του ΥΠ.ΠΚ. και 
των συναρμοδίων Υπουργείων, παρακολούθηση της 
συνυπογραφής και επιστροφής των σχεδίων στο 
ΥΠ.Π.Κ., σύνταξη των σχεδίων των αποφάσεων διάθε¬ 
σης, άμεση διεκπεραίωση με προσφορά πολλών ωρών 
εργασίας πέραν του κανονικού ωραρίου, ακόμη και τα 
Σαββατοκύριακα οικειοθελώς και χωρίς την καταβολή 
αποζημίωσης), ιδιαίτερα μετά τις βουλευτικές εκλογές 
του Οκτωβρίου 1993, όπου ο όγκος των σχετικών ερ¬ 
γασιών ήταν μεγάλος, όπως αναλυτικά περιγράφονται 
στην εισήγηση του Προϊσταμένου της Διεύθυνσης Διοι¬ 
κητικού I. Βασιλόπουλου, αποτελούν εξαιρετικές πρά¬ 
ξεις κατά την εκτέλεση της υπηρεσίας και εξαίρετη 
επίδοση πέρα από την επιβαλλόμενη από τα καθήκο¬ 
ντά της, που δικαιολογούν επαρκώς την ηθική αμοιβή 
του επαίνου, σύμφωνα με τις διατάξεις των άρθρων 
198 και 199 του Π.Δ/τος 611 /77, αποφασίζουμε: 

Απονέμουμε την ηθική αμοιβή του «επαίνου» στην 
Ελένη Κωστίδου, μόνιμη υπάλληλο με Β’ βαθμό του 
κλάδου ΔΕ Διοικητικού-Λογιστικού του ΥΠ.Π.Κ., για 
εξαίρετη επίδοση κατά την εκτέλεση της υπηρεσίας, 
πέρα από την επιβαλλόμενη από τα καθήκοντά της. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1994 

Ο ΥΠΟΥΡΓΟΣ 

ΑΝΑΣΤΑΣΗΣ ΠΕΠΟΝΗΣ 
-♦- 

Αριθ. 470/56/4462 (4) 

Συγκρότηση Ενιαίου Διοικητικού Τομέα και σύσταση θέ¬ 
σης Ειδικού Γραμματέα στο Υπουργείο Εθνικής Άμυ¬ 
νας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΘΝΙΚΗΣ ΑΜΥΝΑΣ 
ΚΑΙ ΟΙΚΟΝΟΜΙΚΩΝ 

1. Έχοντας υπόψη: 

α. Τις διατάξεις του άρθρου 28 του Ν. 1558/85 (ΦΕΚ 
137 Α’) όπως τροποποιήθηκαν με τις διατάξεις του άρ¬ 
θρου 11 του Ν. 1586/86 (ΦΕΚ 37 Α’). 

β. Το γεγονός ότι σε κάθε Γενικό Επιτελείο των Ενό¬ 
πλων Δυνάμεων λειτουργεί Δ/νση Πολιτικού Προσωπι¬ 
κού, αποφασίζουμε: 

2. Για την εναρμόνιση και τον συντονισμό των θεμά¬ 
των που αφορούν το Πολιτικό Προσωπικό των Ενόπλων 
Δυνάμεων, συγκροτούμε στο Υπουργείο Εθνικής Άμυ¬ 
νας Ενιαίο Διοικητικό Τομέα, που συγκροτείται από τις 
Δ/νσεις Πολιτικού Προσωπικού των Γενικών Επιτε¬ 
λείων των Ενόπλων Δυνάμεων και συνιστούμε για το 
σκοπό αυτό μία θέση ειδικού γραμματέα. 

3. Η οικονομική επιβάρυνση που προκαλείται από τη 
σύσταση της θέσης του Ειδικού Γραμματέα θα ανέλθει 
για το τρέχον έτος σε 2.700.000 δραχμές και θα αντι- 
μετωπισθεί από τον προϋπολογισμό του ΥΕΘΑ στους 
ΚΑ 0211, 0221, και 0226. Από τη συγκρότηση του 
Ενιαίου Διοικητικού Τομέα δεν προκαλείται οικονομική 
επιβάρυνση. Από το έτος 1995 και εφεξής προκαλείται 
δαπάνη δρχ. 5.500.000, περίπου. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 17 Ιουνίου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

Α. ΠΕΠΟΝΗΣ ΓΕΡΑΣΙΜΟΣ Δ. ΑΡΣΕΝΗΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 
-♦- 

Αριθ. 410/47/4388 (5) 

Καθορισμός τοποθετήσεων των στρατευμένων στις Ένο¬ 
πλες Δυνάμεις. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν 660/77 «Περί Υπουργείου Εθνι¬ 
κής Αμύνης και των Οργάνων της Ανωτάτης Διοικήσεως 
και Ελέγχου των Ενόπλων Δυνάμεων». 

β. Τ ις διατάξεις του Ν 1763/88 «Στρατολογία των Ελλή¬ 
νων». 

γ. Το γεγονός ότι απαιτείται, για την βελτίωση της επάν¬ 
δρωσης των επιχειρησιακών μονάδων των Ε.Δ. της ετοι¬ 
μότητας και μαχητικής τους ικανότητας αλλά και την δί¬ 


καιη κατανομή των υποχρεώσεων των στρατευμένων 
όπως αυτές απορρέουν από το Σύνταγμα των Ελλήνων 
(Άρθρο 4, παρ. 6), νέος καθορισμός του τρόπου εκπλή¬ 
ρωσης των στρατιωτικών τους υποχρεώσεων. 

Αποφασίζουμε 

1. Καθορίζεται ότι οι τοποθετήσεις των στρατευμένων 
στις Ε.Δ. ενεργούνται ως εξής: 

α. Στρατός Ξηρός. 

Όλοι οι στρατευμένοι μετά την εκπαίδευση τους στα 
Κέντρα Εκπαίδευσης και τα ΕΚΕ τοποθετούνται για χρο¬ 
νικό διάστημα τουλάχιστον 6 μηνών σε μονάδες Β' Κύκλου 
Εκπαίδευσης που καλύπτουν τα βόρεια ή ανατολικά μας 
σύνορα καθώς και τα νησιά του Αιγαίου. 

β. Πολεμικό Ναυτικό. 

Όλοι οι στρατευμένοι μετά την εκπαίδευση τους στα 
ΚΕ τοποθετούνται για διάστημα τουλάχιστον 6 μηνών σε 
πλοία, Ναυστάθμους ή Υπηρεσίες νήσων. 

γ. Πολεμική Αεροπορία. 

Όλοι οι στρατευμένοι μετά την εκπαίδευση τους στα 
Κέντρα Εκπαιδεύσεως και τα ΕΚΕ τοποθετούνται σε μο¬ 
νάδες εκτός νομών Αττικής Βοιωτίας και Θεσσαλονίκης 
τουλάχιστον για χρονικό διάστημα 6 μηνών. 

δ. Γ ια συγκεκριμένες ειδικότητες ΧΚΒ, Μηχανικών Εμ- 
βολοφόρων Κινητήρων και Μηχανικών Αεροσκαφών Μ - 
2000 σε επιχειρησιακές μονάδες εσωτερικού, οι στρατευ- 
μένοι τοποθετούνται σ’ αυτές μετά τα Κέντρα Εκπαίδευ¬ 
σης και τα ΕΚΕ όπως προβλέπεται από τις Πάγιες Διατα¬ 
γές των Γ.Ε. 

2. Μετά την συμπλήρωση τριμήνου στην πρώτη μονάδα 
τοποθέτησης, οι στρατευμένοι μπορούν να υποβάλουν 
μόνον οι ίδιοι εγγράφως αίτηση σε ειδικό έντυπο με δυνα¬ 
τότητα τριών (3) επιλογών, για μετάθεση σε περιοχές της 
προτίμησης τους. Οι αρμόδιες διευθύνσεις των Γ.Ε. θα 
αξιολογούν τις αιτήσεις και θα ικανοποιούν έναν αριθμό 
απ’ αυτές με βασικό κριτήριο την κοινωνική διάσταση κάθε 
περίπτωσης, την επιθυμία του στρατευμένου, την εντο- 
ποιότητα και τις ανάγκες της υπηρεσίας. 

3. Οι μεταθέσεις από τις μονάδες που αναφέρονται 
στην πρώτη παράγραφο της παρούσας στις υπόλοιπες μο¬ 
νάδες των Κλάδων των Ενόπλων Δυνάμεων επιτρέπονται 
μόνον όταν το ποσοστό επάνδρωσης τους υπολείπεται 
κατά 10% και άνω του Μέσου Όρου επάνδρωσης των μο¬ 
νάδων της παραγράφου 1. 

* 4. Οι στρατευμένοι που διαμένουν μόνιμα στη Θράκη 
(Νομοί Ξάνθης - Ροδόπης - Έβρου), Νήσους Α. Αιγαίου 
και Δωδεκαννήσου τοποθετούνται σε Μονάδες Β’ Κύκλου 
που εδρεύουν στις παραπάνω περιοχές, εφ’ όσον το επι¬ 
θυμούν και με βάση τις σχετικές Πάγιες Διαταγές. 

5. Σε όλως εξαιρετικές περιπτώσεις που αφορούν την 
οικογενειακή κατάσταση ή άλλα σοβαρά προβλήματα, ο 
στρατευμένος μπορεί να υποβάλλει εγγράφως αίτηση με¬ 
τάθεσής του πριν την συμπλήρωση του 6μήνου. 

6. Το αίτημα εξετάζεται από επιτροπή στην οποία προε¬ 
δρεύει ανώτατος αξιωματικός, που εισηγείται με αιτιολο¬ 
γημένη έκθεση στον Αρχηγό του Οικείου Κλάδου για 
έγκριση ή απόρριψη του αιτήματος. Η απόφαση κοινο¬ 
ποιείται στο Σ.Γ/ΥΕΘΑ. 

7. Οι τοποθετήσεις και μεταθέσεις των ΔΕΑ θα εξαρτώ- 
νται από το χρόνο Διοικήσεως που προβλέπεται γΓ αυτούς 
από ειδικές διατάξεις. 

8. Απαγορεύεται η τοποθέτηση - μετάθεση σε μονάδα 

στην οποία δεν προβλέπεται ανάλογη ειδικότητα. 

9. Αποσπάσεις δεν επιτρέπονται^ιαρά μόνον σε όλως 
εξαιρετικές περιπτώσεις για υπηρεσιακές ανάγκες. Οι 
αποσπάσεις αυτές δεν μπορεί να είναι συνολικής διάρ¬ 
κειας πέραν των δύο (2) μηνών. Οι περιπτώσεις αυτές δεν 
καλύπτουν τους τοποθετουμένους στις μονάδες της πρώ¬ 
της παραγράφου της παρούσας, που απογορεύεται να 
αποσπώνται στις υπόλοιπες Μονάδες των Κλάδων των 
Ε.Δ. 

10. Με απόφαση του ΥΕΘΑ συγκροτούνται επιτροπές 
για κάθε Κλάδο των Ενόπλων Δυνάμεων που επιβλέπουν 
την εκτέλεση και εφαρμογή των καθοριζομένων στην πα¬ 
ρούσα απόφαση. Οι επιτροπές αυτές υποβάλλουν ανά τε¬ 
τράμηνο στον ΥΕΘΑ λεπτομερή πορίσματα. Τα πορίσματα 
αυτά δίδονται στην δημοσιότητα. 

11. Τα Γενικά Επιτελεία ευθύνονται για την πιστή εφαρ¬ 
μογή της παρούσας. 

12. Η παράβαση των καθοριζομένων στην παρούσα 
απόφαση αποτελεί σοβαρό πειθαρχικό παράπτωμα. 

13. Η παρούσα να δημοσιευθεί στην Εφημερίδα της Κυ- 
βερνήσεως. 

4 Η ,σ Χ ύ ζ της αρχίζει από της δημοσιεύσεώς της στην 
Εφημερίδα της Κυβερνήσεως. 

Αθήνα, 17 Ιουνίου 1994 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
- 4 - 

Αριθ. 010/306/ΑΣ 93 (6) 

Καθορισμός της Δημόκράτίας της Αρμενίας, της Αζερ- 
μπαϊτζανής Δημοκρατίας, της Ουκρανίας και του Πε¬ 
ρού ως χωρών ειδικών συνθηκών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 91 παράγραφος 7 του Ν 419/1976 «περί 
οργανισμού του Υπουργείου Εξωτερικών (221Α). 

2. Την σύμφωνη γνώμη του Υπηρεσιακού Συμβουλίου 
όπως διατυπώθηκε στην συνεδρία του της 5ης Μάίου 
1994, αποφασίζουμε: 

Αρθρο μόνο 

Στις χώρες ειδικών συνθηκών οι οποίες καθορίσθηκαν 
με τις κατωτέρω Υπουργικές Αποφάσεις: 

Φ.010/1371 /ΑΣ284/5.10.1978 (937Β) 

Φ.010/1265/ΑΣ328/29.8.1983 (519Β) 

Φ.010/1734/ΑΣ406/31.10.1983 (651Β) 
Φ.010/144/ΑΣ28/23.2.1987 (135Β) 

Φ.010/503/ΑΣ123/31.7.1978 (457Β) 

Φ.010/316/ΑΣ109/31.10.1989 (838Β) 

προστίθενται η Δημοκρ'ατία της Αρμενίας, η Αζερμπαϊ- 
τζανή Δημοκρατία, η Ουκρανία και το Περού. 

Η παρούσα απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Αθήνα, 22 Ιουνίου 1994 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 


Αριθ. Φ 975/11642 κ.α. ( 7 ) 

Πολιτογράφηση αλλογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την Φ. 975/11642/22.6.1994 απόφαση του Υφυ¬ 
πουργού Εσωτερικών έγινε δεκτή η από 10.1.1990 αίτηση 
πολιτογράφησης της αλλογενούς αλλοδαπής ΜΠΑΚΕΡ - 
ΖΟΥΧΝΤΙ ΦΑΡΙΧΑ του ΤΑΧΕΡ για την απόκτηση της Ελ¬ 
ληνικής Ιθαγένειας. 

Με την Φ. 3052/9348/22.6.1994 απόφαση του Υφυ¬ 
πουργού Εσωτερικών έγινε δεκτή η από 2.6.1993 αίτηση 
πολιτογράφησης του αλλογενούς αλλοδαπού ΜΠΟΥ- 
ΓΙΟΥΚΜΑΝΟΥΚΟΓΛΟΥ Μιγκιρντίτς - Καραμπέτ του 
Οχαννές για την απόκτηση της Ελληνικής Ιθαγένειας. 

Με την Φ. 4894/4008/22.6.1994 απόφαση του Υφυ¬ 
πουργού Εσωτερικών έγινε δεκτή η από 2.5.1988 αίτηση 
πολιτογράφησης του αλλογενούς αλλοδαπού ΕΛ ΤΑΧΕΡ 
Ναντέρ του 'Αντλι για την απόκτηση της Ελληνικής Ιθαγέ¬ 
νειας. 

Με την Φ. 6998/10546/22.6.1994 απόφαση του Υφυ¬ 
πουργού Εσωτερικών έγινε δεκτή η από 11.2.1992 αίτηση 
πολιτογράφησης του αλλογενούς αλλοδαπού Μάχερ ΕΛ 
ΑΝΤΧΑΜ του Τζαμίλ για την απόκτηση της Ελληνικής Ιθα¬ 
γένειας. 

Με την Φ. 8998/11799/22.6.1994 απόφαση του Υφυ¬ 
πουργού Εσωτερικών έγινε δεκτή η από 18.6.1991 αίτηση 
πολιτογράφησής του αλλογενούς αλλοδαπού ΚΡΕΑΝΓΚΑ 
Καλίν του Ράντου για την απόκτηση της Ελληνικής Ιθαγέ¬ 
νειας. 

Με την Φ11169/10373/22.6.1994 απόφαση του Υφυ¬ 
πουργού Εσωτερικών, έγινε δεκτή η από 22.8.1989 αί¬ 
τηση πολιτογράφησης της αλλογενούς αλλοδαπής ΜΑΡ¬ 
ΚΟΥ ΧΡΙΣΤΙΝΑΣ συζ. ΓΕΩΡΓΙΟΥ το γένος ΣΕΕΒ ΓΕΩΡ- 
ΓΚΙ για την απόκτηση της Ελληνικής Ιθαγένειας. 

Με την Φ17339/10020/22.6.1994 απόφαση του Υφυ¬ 
πουργού Εσωτερικών, έγινε δεκτή η από 13.10.92 αίτηση 
πολιτογράφησης του αλλογενούς αλλοδαπού ΑΜΠ- 
ΝΤΑΛΑ Ισάμ του Ιμπραχίμ για την απόκτηση της Ελληνικής 
Ιθαγένειας. 

Με την Φ 36635/7933/22.6.1994 απόφαση του Υφυ¬ 
πουργού Εσωτερικών, έγινε δεκτή η από 27.1.94 αίτηση 
πολιτογράφησης του αλλογενούς αλλοδαπού ΦΑΤΧΙ Ρι- 
χάνι του Γάζι για την απόκτηση της Ελληνικής Ιθαγένειας. 

Αθήνα, 22 Ιουνίου 1994 

ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

Αριθ. 2040202/4527/0022 (8) 

Τροποποίηση της 194902/22.11.1969 απόφασης του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την παράγραφο 2 του άρθρου 28 του Ν.Δ. 321 /1969 
«Περί Κώδικος Δημοσίου Λογιστικού». 

2. Την αριθμ. 194902/22.11.1969 απόφασή μας «Περί 
διαδικασίας πληρωμής σταθερών, διαρκούς ή περιοδικού 
χαρακτήρος δαπανών» (ΦΕΚ 777/22.11.69 τ.β), όπως 
αυτή τροποποιήθηκε με την αριθμ.: 102131/4187/ 
8.9.1977 όμοια. 

3. Την απόφασή μας αριθμ. 2070210/6185/ 0022/ 
25.10.1991 «Συμπλήρωση της αριθμ.: 194902/ 
22.11.1969 απόφασης του Υπουργού Οικονομικών». 

4. Την εγκύκλιο μας αριθμ.: οικ. 2036430/ 6.6.1994 
«Πληρωμή αποζημιώσεων από δικαστικές αποφάσεις». 

5. Την ανάγκη αποφυγής αιφνιδιασμού του Κρατικού 
Προϋπολογισμού με δαπάνες απρόβλεπτες και μη προ¬ 
γραμματισμένες. 

6. Το γεγονός ότι από τις διατάξεις της απόφασης αυτής 
δεν προκαλεΐται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Στο τέλος της περιπτ. β’ της παρ. 1 του άρθρου 1 της 
απόφασής μας αριθμ.: 194902/ 22.11.1969 προστίθε¬ 
νται εδάφια δεύτερο και τρίτο που έχουν ως εξής: 

«Εξαιρείται ομοίως η πληρωμή κάθε δαπάνης σταθε¬ 
ρής, διαρκούς ή περιοδικού χαρακτήρα, εφόσον αυτή ανα¬ 
γνωρίζεται με πρακτικό του Ν.Σ.Κ., το οποίο έχει εγκριθεί 
από τον Υπουργό Οικονομικών, ή απορρέει από την εκτέ¬ 
λεση δικαστικής απόφασης. Η πληρωμή αυτή θα γίνεται 
με χρηματικό ένταλμα». 

2. Από την ημερομηνία έναρξης ισχύος της παρούσας 

καταργείται η αριθμ.: 2070210/ 6185/ 0022/ 

25.10.1991 απόφασή μας. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1994 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 40147 (9) 

Καθορισμός προσόντων και διάρκειας φοίτησης των εκ- 
παιδευομένων στα προγράμματα ταχύρρυθμης επαγ¬ 
γελματικής κατάρτισης «ΤΕΚ» που θα πραγματοποιη¬ 
θεί στο ΚΕΤΕΚ Σύρου. 

Η ΔΙΕΥΘΥΝΤΡΙΑ ΕΠΑΓΓ. ΚΑΤΑΡΤΙΣΗΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του ΝΔ 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού». 

β) Τις διατάξεις του άρθρου 3 του ΝΔ 1104/72 «Περί 
θεμάτων τινών ασφαλίσεως και εκπαιδεύσεως των επαγ- 
γελματικώς καταρτιζομένων». 

γ) Την σχετική πρόταση του Δ.Σ. του ΟΑΕΔ (απόφαση 
595/14/12.4.94, έγγραφο 175/105465/ 21.4.94). 

δ) Την απόφαση του Υπουργού Εργασίας 100919/90 
«Μεταβίβαση αρμοδιοτήτων του Υπουργού Εργασίας στον 
Γ ενικό Γ ραμματέα, Ειδικό Γ ραμματέα, Προϊσταμένους Δ/ 
νσεων, Υπηρεσιών & Τμημάτων». 

ε) Ότι το συνολικό κόστος του προγράμματος ανέρχε¬ 
ται στο ποσό των 426.000.000 δραχ. και ποσοστό συμμε¬ 
τοχής, 75% του Ε.Κ.Τ. και 25% του Ο.Α.Ε.Δ.. Το ποσό 
των 106.500.000 δραχ. που επιβαρύνει τον Ο.Α.Ε.Δ., έχει 
προβλεφθεί στους Κ.Α. 419,521/β και 535/α, αποφασί¬ 
ζουμε: 

Καθορίζουμε τα προσόντα των εκπαιδευομένων και τη 
διάρκεια φοίτησης για την Ταχύρρυθμη Επαγγελματική 
Κατάρτιση στις ειδικότητες: 

1) Ηλεκτροσυγκολλητές 


2) Ελασματουργοί 

3) Φλογοχειριστές 

4) Καμινευτές 

5) Σωληνουργοί 

6) Χειριστές εργ/νών μηχανουργείου 

7) Χειριστές γερανών - οχημάτων 

8) Μηχανικοί οχημάτων - γερανών 

9) Ποιοτικός έλεγχος 

10) Υπάλληλοι γραφείου 

11) Σχεδιαστές 

12) Ξυλουργοί - Μοδελλάδες 

13) Περιελίξεις 

14) Ψυκτικοί και 

15) Αυτοματισμοί 

ως εξπ>:: 

α) Ηλικία: Έως 60 ετών 

β) Γραμματικές γνώσεις: Απολυτήριο δημοτικού σχο¬ 
λείου για τις ειδικότητες 1,2,3, 4, 5, 6, 7, 8, 9,12,13,14 
και εξατάξιου γυμνασίου για τις ειδικότητες 10,11,15. 

γ) Διάρκεια προγράμματος 250 ώρες ανά πρόγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1993 

Η Διευθύντρια 
Ε. ΔΡΙΤΣΑ 

-♦- 

Αριθ. 60361 (10) 

Τροποποίηση της 725/121/11.1.1994 απόφασης «Ανα¬ 
συγκρότηση Διοικητικού Συμβουλίου της Δημόσιας 

Επιχείρησης Πολεοδομίας και Στεγάσεως (ΔΕΠΟΣ)». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Π.Δ/τος 811 /1980 «περί τροποποι- 
ήσεως συμπληρώσεως και διαμορφώσεως σε ενιαίο κεί¬ 
μενο της περί ΔΕΠΟΣ υφιστάμενης νομοθεσίας» (ΦΕΚ 
198/Α/80) και ειδικότερα των παραγράφων 2 και 9 του 
άρθρου 7 αυτού, όπως τροποποιήθηκε με την παρ. 4 του 
άρθρου μόνου του Π.Δ/τος 12/1981 «περί τροποποιή- 
σεως και συμπληρώσεως διατάξεων του Π.Δ/τος 811/ 
1980 κ.λπ. (ΦΕΚ 7/Α/81). 

2. Τις διατάξεις των παραγράφων 3 και 4 του άρθρου 1 
του Π.Δ/τος 190/1988 «Τροποποίηση και συμπλήρωση 
του υπ’ αριθ. 811/1980 Π.Δ/τος (ΦΕΚ 82/Α/88). 

3. Την με αριθ. οικ. 26340/ 1334/ 24.6.82 κοινή από¬ 
φαση των Υπουργών Προεδρίας της Κυβέρνησης και Χω¬ 
ροταξίας Οικισμού και Περιβάλλοντος «Αναμόρφωση Διοι¬ 
κητικού Συμβουλίου Δημόσιας Επιχείρησης Πολεοδομίας 
και Στέγασης (ΔΕΠΟΣ)» (ΦΕΚ 433/Β/82). 

4. Τις διατάξεις της παρ. 38 του άρθρου 1 του Π.Δ/τος 
28/93 «Καθορισμός αρμοδιοτήτων που διατηρούνται από 
τον Υπουργό και τις περιφερειακές υπηρεσίες του Υπουρ¬ 
γείου ΠΕ.ΧΩ.Δ.Ε.. 

5. Το με αριθ. πρωτ. 1972/19.4.1994 έγγραφο του 
Διοικητικού Συμβουλίου του Συλλόγου Εργαζομένων ΔΕ¬ 
ΠΟΣ (ΣΕΔΕΠΟΣ) «Ορισμός εκπροσώπου ΣΕΔΕΠΟΣ στο 
Δ.Σ. της ΔΕΠΟΣ», αποφασίζουμε: 

Τροποποιείται η με αριθμό 725/121/11.1.1994 (ΦΕΚ 
11/Β/94) απόφαση του Υπουργού ΠΕΧΩΔΕ «Ανασυγκρό- 

τηση του Διοικητικού Συμβουλίου της ΔΕΠΟΣ» και ορίζε¬ 
ται η Μάλλια Μικαέλα - Μαρία, Πολιτικός Μηχανικός, 
υπάλληλος της ΔΕΠΟΣ, εκπρόσωπος του Συλλόγου Εργα¬ 
ζομένων ΔΕΠΟΣ, ως μέλος του Διοικητικού Συμβουλίου 
της ΔΕΠΟΣ, σε αντικατάσταση του Δημήτρη Μπάκα. 

Κατά τα λοιπά ισχύει η αριθ. 725/121/11.1.1994 από¬ 
φαση του Υπουργού ΠΕΧΩΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1994 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

-♦- 

Αριθ. 58114/2367 (11) 

Τροποποίηση της 109595/8334/20.12.93 απόφασης 

του Υπουργού ΠΕΧΩΔΕ «ανασυγκρότηση της Εκτελε¬ 
στικής Επιτροπής του Οργανισμού Αθήνας». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 7 του Ν. 1515/1985 «Ρυθ¬ 
μιστικό Σχέδιο και Πρόγραμμα Προστασίας Περιβάλλο¬ 
ντος της ευρύτερης περιοχής Αθήνας» (Α' 18). 

2. Την αριθ. 8216/1239/13.3.92 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
«Συγκρότηση της Εκτελεστικής Επιτροπής του Οργανι¬ 
σμού Αθήνας» (Β’ 186) όπως τροποποιήθηκε με την 
68058/ 3135/ 2.6.92 όμοιά της (Β’ 339). 

3. Την αριθ. 109595/8334/20.12.93 απόφαση του 
Υπουργού Περιβάλλοντος Χωροταξίας και Δημόσιων Έρ¬ 
γων «Ανασυγκρότηση της Εκτελεστικής Επιτροπής του 
Οργανισμού Αθήνας (Β’ 943), όπως συμπληρώθηκε με την 
αριθ. 56424/1974/ 28.3.94 όμοιά της (Β’ 275). 

4. Το αριθ. πρωτ. 198/8.3.94 έγγραφο της Γραμμα¬ 
τείας Περιφερειακού Συμβουλίου Περιφέρειας Αττικής 
«Ορισμός εκπροσώπων στην Εκτελεστική Επιτροπή του 
Οργανισμού Αθήνας», αποφασίζουμε: 

Τροποποιείται η αριθ. 109595/8334/ 20.12.93 από¬ 
φαση του Υπουργού Περιβάλλοντος Χωροταξίας και Δη¬ 
μοσίων Έργων «Ανασυγκρότηση της Εκτελεστικής Επι¬ 
τροπής του Οργανισμού Αθήνας» ως προς τον εκπρόσωπο 
του Περιφερειακού Συμβουλίου Περιφέρειας Αττικής, 
ορίζοντας νέο τακτικό μέλος της Ε.Ε. Οργανισμού Αθήνας 
το Μαργαρίτη Γεώργιο, εκπρόσωπο στο Περ/κό Συμβού¬ 
λιό του Νομ. Συμβουλίου Πειραιά, με αναπληρωτή το Να- 
νόπολο Σπύρο, εκπρόσωπο στο Περ/κό Συμβούλιο του 
Νομ. Συμβουλίου Ανατ. Αττικής. 

Κατά τα λοιπά ισχύει η αριθ. 109595/8334/ 
20.12.1993 απόφαση του Υπουργού ΠΕΧΩΔΕ, όπως 
αυτή συμπληρώθηκε με την αριθ. 56424/1974/ 28.3.94 
όμοιά της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1994 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 


Αριθ. 52778/203 (12) 

Τροποποίηση Υπηρεσιακού Οργανισμού ΕΛΤΑ» (Σύσταση 
Ταχυδρομικού Γραφείου). 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΕΘΝΙΚΗΣ ΟΙΚΟΝΟΜΙΑΣ & 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 11 του Ν.Δ. 496/70 «Περί 
Οργάνωσης και λειτουργίας των Ταχυδρομείων» όπως 
τροποποιήθηκαν με τις διατάξεις του άρθρου 4 του Π.Δ. 
277/75 «Περί της νομικής μορφής λειτουργίας της Ταχυ¬ 
δρομικής Υπηρεσίας δια το μετά την 30ην Απριλίου 1975 
Χρονικό διάστημα». 

2. Τις διατάξεις του Ν. 1365/83 «κοινωνικοποίηση των 
επιχειρήσεων δημόσιου χαρακτήρα ή κοινής ωφέλειας». 

3. Τις διατάξεις του άρθρου 29Α του Ν. 1558/1985, 
που προστέθηκε με το άρθρο 27 του Ν. 2081/1992 
(154Α'). 

4. Τις διατάξεις του Π.Δ. 295/86 «Δομή, ρόλος και τρό¬ 
πος διοίκησης και λειτουργίας της κοινωνικοποιημένης 
επιχείρησης, Ελληνικά Ταχυδρομεία (ΕΛ-ΤΑ). 

5. Τις διατάξεις του άρθρου 19 παρ. 2 του Ν. 1735/87 
«Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες συνα¬ 
φείς διατάξεις». 

6. Τα με αριθ. 2251/51807/002.3/28.9.93, 2251/ 
160/14.1.94 και 11/10491/104/13.5.94 έγγραφο του 
ΕΛ-ΤΑ. 

7. Την απόφαση του Δ.Σ. ΕΛ-ΤΑ που λήφθηκε στη με 
αριθ. 820/26.8.93 (θέμα 2ο), συνεδριάσή του. 

8. Την με αριθμό 414/1.11.93 κοινή απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών «Ανάθεση αρμοδιοτήτων Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών» (ΦΕΚ 838/Β/2.11.93), αποφασίζουμε: 

1. Εγκρίνουμε τη σύσταση ενός (1) νέου Ταχυδρομικού 
Γραφείου στη περιοχή Ανω Καλαμακίου του Δήμου Αλί- 
μου Αττικής, με την ονομασία Ταχ. Γ ραφείο ΑΛΙΜΟΣ 2. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του ΕΛ-ΤΑ ύψους 
3.000.000 δρχ. περίπου, το οποίο θα βαρύνει τον ΚΑΔ 
15.01. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1994 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

Α. ΠΕΠΟΝΗΣ Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Α. ΤΣΟΥΡΑΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 19070/10399 (13) 

Καθορισμός πάγιας μηνιαίας επιχορήγησης, καθαρισμού 
καταστημάτων των Περιφερειακών Υπηρεσιών του 
Υπουργείου Μεταφορών και Επικοινωνιών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 3 του άρθρου 2 του Ν. 
2314/53 «περί τροποποιήσεως των περί καθαρισμού των 
δημοσίων καταστημάτων διατάξεων» (ΦΕΚ 59/Α/53). 

2. Τις διατάξεις της παρ. 2 του άρθρου 1, του Ν.Δ. 
78/73 (ΦΕΚ 156/Α/26.7.73). 

3. Την ανάγκη καθαρισμού των καταστημάτων των Πε¬ 
ριφερειακών Υπηρεσιών του Υπουργείου Μεταφορών και 
Επικοινωνιών, αποφασίζουμε: 

Καθορίζουμε ως ακολούθως την πάγια μηνιαία επιχορή¬ 
γηση, για τον καθαρισμό των καταστημάτων των Περιφε¬ 
ρειακών Υπηρεσιών του Υπουργείου Μεταφορών και Επι¬ 


κοινωνιών: 

ΚΑΤΑΣΤΗΜΑΤΑ ΠΟΣΟ 

Γραφείο Συγκοινωνιών Αιγίου 40.000 δρχ. 

ΚΤΕΟ Ηλείας 50.000 δρχ. 

ΚΤΕΟ Μεσσηνίας 50.000 δρχ. 

ΚΤΕΟ Φθιώτιδας 50.000 δρχ. 


Ο καθορισμός της πάγιας μηνιαίας επιχορήγησης ισχύει 
από 1.1.94. 

Από τις διατάξεις αυτής της απόφασης προκαλείται δα¬ 
πάνη σε βάρος του κρατικού προϋπολογισμού ύψους 
975.000 δρχ. περίπου για το τρέχον οικονομικό έτος και 
975.000 δρχ. περίπου για καθένα από τα επόμενα οικονο¬ 
μικά έτη. 

Η ανωτέρω δαπάνη καλύπτεται με τροποποίηση του 
κρατικού προϋπολογισμού και συγκεκριμένα με ισόποση 
μεταφορά πίστωσης, για την οποία έχει εκδοθεί η από¬ 
φαση αριθ. 390018 ΑΠ: 2025383/25.4.1994 του Υπουρ¬ 
γού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Α. ΠΑΠΑΔΟΠΟΥΛΟΣ Γ. ΧΑΡΑΛΑΜΠΟΥΣ 

-♦- 

Αριθ. 19071/10400 (14) 

Αναπροσαρμογή πάγιας μηνιαίας επιχορήγησης, καθαρι¬ 
σμού καταστημάτων των Περιφερειακών Υπηρεσιών 

του Υπουργείου Μεταφορών και Επικοινωνιών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 3 του άρθρου 2 του Ν. 
2314/53 «περί τροποποιήσεως των περί καθαρισμού των 
δημοσίων καταστημάτων διατάξεων» (ΦΕΚ 59/Α/53). 

2. Την κοινή απόφαση των Υπουργών Οικονομικών και 
Μεταφορών και Επικοινωνιών με αριθμό 32.859/12.772/ 
28.8.90 «καθορισμός πάγιας μηνιαίας επιχορήγησης, κα¬ 
θαρισμού καταστημάτων των Περιφερειακών Υπηρεσιών 
του Υπουργείου Μεταφορών και Επικοινωνιών» (ΦΕΚ 


597/Β/13.9.90). 

Την κοινή απόφαση των Υπουργών Οικονομικών και 
Μεταφορών και Επικοινωνιών, με αριθμό 19.893/9.383/ 
7.5.92 «καθορισμός μηνιαίας επιχορήγησης, καθαρισμού 
καταστημάτων των περιφερειακών υπηρεσιών του Υπουρ¬ 
γείου Μεταφορών και Επικοινωνιών» (ΦΕΚ 414/Β/ 
30.6.92). 

4. Την ανάγκη αναπροσαρμογής της πάγιας μηνιαίας 
επιχορήγησης για τον καθαρισμό των καταστημάτων των 
Περιφερειακών Υπηρεσιών του Υπουργείου Μεταφορών 
και Επικοινωνιών, αποφασίζουμε: 

1. Αναπροσαρμόζουμε ως ακολούθως την πάγια μηνιαία 
επιχορήγηση, για τον καθαρισμό των καταστημάτων των 
Περιφερειακών Υπηρεσιών και ΚΤΕΟ του Υπουργείου 


Μεταφορών και Επικοινωνιών: 

ΚΑΤΑΣΤΗΜΑΤΑ ΠΟΣΟ 

1. Νομαρχία Ηρακλείου 

α. Δ/νση Συγκοινωνιών 80.000 

β. Γ ραφείο Συγκοινωνιών Μοιρών 40.000 

2. Νομαρχία Εύβοιας - Δ/νση ΚΤΕΟ 50.000 

3. Νομαρχία Πέλλας 

α. Τμήμα Συγκοινωνιών Έδεσσας 50.000 

β. Τμήμα Συγκοινωνιών Γιαννιτσά 50.000 

4. Νομαρχία Έβρου - ΚΤΕΟ Αλεξ/λης 50.000 

5. Νομαρχία Βοιωτίας - Τμήμα Συγκ/νιών θηβών 50.000 

6. Νομαρχία Λέσβου 

-Τμήμα Συγκ/νιών Μυτιλήνη 50.000 

7. Νομαρχία Θεσπρωτίας 

-Τμήμα Συγκοινωνιών Ηγουμενίτσα 50.000 

8. Νομαρχία Κοζάνης 

α. Τ μήμα Συγκοινωνιών 50.000 

β* ΚΤΕΟ 50.000 

9. Νομαρχία Σερρών - Τμήμα Συγκοινωνιών 50.000 


10. Νομαρχία Φθιώτιδας - Τ μήμα Συγκοινωνιών 50.000 

2. Η αναπροσαρμογή της πάγιας μηνιαίας επιχορήγησης 
ισχύει από 1.1.94. 

Από τις διατάξεις αυτής της απόφασης προκαλείται δα- 
, πάνη σε βάρος του κρατικού προϋπολογισμού ύψους 
3.325.000 δρχ. περίπου για το τρέχον οικονομικό έτος και 
3.325.000 δρχ. περίπου για καθένα από τα επόμενα οικο¬ 
νομικά έτη. 

Η ανωτέρω δαπάνη καλύπτεται με τροποποίηση του 
κρατικού προϋπολογισμού και συγκεκριμένα με ισόποση 
αυξομείωση του με μεταφορά πίστωσης, για την οποία 
έχει εκδοθεί η απόφαση αριθ. 390018 ΑΠ: 2025383/ 
25.4.1994 του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Α. ΠΑΠΑΔΟΠΟΥΛΟΣ Γ. ΧΑΡΑΛΑΜΠΟΥΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στην 40028/15.2.94 απόφαση που δημοσιεύθηκε στο 
ΦΕΚ 161/Β711.3.94 γίνετα' η παρακάτω διόρθωση 
σφάλματος: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Καθορίζουμε σε έξ (6), τον αριθμό των μαθητών των εκ¬ 
παιδευτικών μονάδων Μαθητείας του ΟΑΕΔ που θα απα¬ 
σχοληθούν για πρακτική άσκηση στο Νομαρχιακό Γενικό 
Νοσοκομείο Θεσσαλονίκης (Ο ΑΓΙΟΣ ΔΗΜΗΤΡΙΟΣ), κατά 
το σχολικό έτος 1993-1994. 

(Από το Υπουργείο Εργασίας) 
-Φ- 


(16) 

Στην απόφαση αριθ. Τ.ΥΦ 803/1994 του Υπουργού 
Προεδρίας της Κυβέρνησης που δημοσιεύτηκε στο ΦΕΚ 
417/3.6.1994 (τ.Β’) και αφορά κανονισμό λειτουργίας και 
οργάνωσης των υπηρεσιών του Κέντρου Ερευνών για θέ¬ 


ματα ισότητας επιφέρεται η πιο κάτω διάρθρωση: Στο άρ¬ 
θρο 8 από το λανθασμένο «Ν.Π.Δ.Δ.» στο σωστό «ΝΠΙΔ». 

(Από το Εθνικό Τυπογραφείο) 


-♦- 

(17) 

Στη κοινή απόφαση αριθ. 2032166/3667/0022/1994 
των Υπουργών Οικονομικών και ΠΕΧΩΔΕ που δημοσιεύ¬ 
τηκε στο ΦΕΚ 452/16.6.1994 (τ.Β’) και αφορά καθορισμό 
αμοιβής Προέδρου και Αντιπροέδρου της Εκτελεστικής 
Επιτροπής του Οργανισμού Αθήνας επιφέρεται η πιο κάτω 
διόρθωση: 

Στη σελίδα 3981 στήλη α' και στους στοίχους 14ο, 15ο, 
και 18ο εκ των άνω απαλείφονται οι λέξεις «του Οργανι¬ 
σμού Θεσσαλονίκης». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


